CELEX: 32022R0330
Language: lt
Date: 2022-02-25 00:00:00
Title: Tarybos reglamentas (ES) 2022/330 2022 m. vasario 25 d. kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2022 2 25   
               
               
                  LT
               
               
                  Europos Sąjungos oficialusis leidinys
               
               
                  L 51/1
               
            
         TARYBOS REGLAMENTAS (ES) 2022/330
         2022 m. vasario 25 d.
         kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) Nr. 269/2014 (2) įgyvendinamos Sprendimu 2014/145/BUSP numatytos ribojamosios priemonės;
                  
               
                     (2)
                  
                  
                     2022 m. vasario 25 d. Taryba priėmė Sprendimą (BUSP) 2022/329 (3), kuriuo iš dalies keičiamas Sprendimas 2014/145/BUSP ir numatomi iš dalies pakeisti įtraukimo į sąrašą kriterijai;
                  
               
                     (3)
                  
                  
                     šie pakeitimai patenka į Sutarties taikymo sritį, todėl jiems įgyvendinti būtina reguliavimo veiksmų imtis Sąjungos lygmeniu, siekiant visų pirma užtikrinti, kad visose valstybėse narėse jie būtų taikomi vienodai;
                  
               
                     (4)
                  
                  
                     todėl Reglamentas (ES) Nr. 269/2014 turėtų būti atitinkamai iš dalies pakeistas
                  
               
                     (5)
                  
                  
                     siekiant užtikrinti, kad šiuo reglamentu numatytos priemonės būtų veiksmingos, jis turėtų įsigalioti nedelsiant,
                  
               PRIĖMĖ ŠĮ REGLAMENTĄ:
         
            1 straipsnis
            Tarybos reglamento (ES) Nr. 269/2014 3 straipsnio 1 dalis keičiama taip:
            
               
                  „1.   I priedas apima:
                  
                              a)
                           
                           
                              fizinius asmenis, atsakingus už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, arba kuriais kenkiama stabilumui ar saugumui Ukrainoje arba į juos kėsinamasi, arba kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiančius ar įgyvendinančius fizinius asmenis;
                           
                        
                              b)
                           
                           
                              juridinius asmenis, subjektus ir įstaigas, materialiai ar finansiškai remiančius veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi;
                           
                        
                              c)
                           
                           
                              juridinius asmenis, subjektus ir įstaigas Kryme arba Sevastopolyje, kurių nuosavybės teisė buvo perduota priešingai Ukrainos teisei, ir juridinius asmenis, subjektus ir įstaigas, kurie iš tokio perdavimo turėjo naudos;
                           
                        
                              d)
                           
                           
                              fizinius ir juridinius asmenis, subjektus ir įstaigas, materialiai ar finansiškai remiančius Rusijos sprendimus priimančius asmenis, atsakingus už Krymo aneksiją arba Ukrainos destabilizavimą, arba turinčius iš jų naudos;
                           
                        
                              e)
                           
                           
                              fizinius ir juridinius asmenis, subjektus ir įstaigas, vykdančius sandorius su separatistinėmis grupėmis Ukrainos Donbaso regione;
                           
                        
                              f)
                           
                           
                              fizinius ar juridinius asmenis, subjektus ir įstaigas, materialiai ar finansiškai remiančius Rusijos Federacijos vyriausybę, atsakingą už Krymo aneksiją ir Ukrainos destabilizavimą, arba turinčius iš jos naudos, ir
                           
                        
                              g)
                           
                           
                              įtakingus verslininkus ir juridinius asmenis, subjektus ir įstaigas, veikiančius ekonomikos sektoriuose, kurios yra didelių pajamų šaltinis Rusijos Federacijos vyriausybei, atsakingai už Krymo aneksiją ir Ukrainos destabilizavimą,
                           
                        ir su jais susijusius fizinius ar juridinius asmenis, subjektus ir įstaigas.“.
               
            
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 25 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 78, 2014 3 17, p. 16.
         
            (2)  2014 m. kovo 17 d. Tarybos reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 078, 2014 3 17, p. 6).
         
            (3)  2022 m. vasario 25 d. Tarybos sprendimas (BUSP) 2022/329, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 50, 2022 2 25, p. 1).